laion/Wikipedia-Exotic huggingface dataset:
রোমিও বনাম জুলিয়েট

রোমিও বনাম জুলিয়েট হচ্ছে একটি ভারত-বাংলাদেশ যৌথ প্রযোজনার রোমাঞ্চকর-নাট্য চলচ্চিত্র। যৌথভাবে প্রযোজনা করেছেন কলকাতার এসকে মুভিজ ও বাংলাদেশের জাজ মাল্টিমিডিয়া। চলচ্চিত্রটি পরিচালনা করেছেন অশোক পতি এবং অভিনয় করেছেন অঙ্কুশ হাজরা ও মাহিয়া মাহী। চলচ্চিত্রটি ১৬ জানুয়ারি ২০১৫ তারিখে মুক্তি পায়। অঙ্কুশ হাজরা - রোমিও মাহিয়া মাহি - জুলিয়েট নিতা মিস্টি - অনু কাবিলা খরাজ মুখার্জি সুপ্রিয় দত্ত - মোড়ল আলীরাজ তুলিকা বসু পার্থ সারথি চক্রবর্তী তানভীর রেবেকা রউফ উজ্জ্বল পিএম লোলা উইলিয়ামস আবেগিল হোপকিন্স - দেসদেমোনা জয়ী দেব রায় চলচ্চিত্রটির আবহ সঙ্গীত রচনা করেছেন স্যাভি গুপ্ত ও আকাশ সেন। "রোমিও ভার্সেস জুলিয়েট"। প্রথম আলো। ৫ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৪।  "রোমিও বনাম জুলিয়েট"। প্রথম আলো।  ইন্টারনেট মুভি ডেটাবেজে রোমিও বনাম জুলিয়েট (ইংরেজি)
টাটা হিতাচি কনস্ট্রাকশন মেশিনারী

টাটা হিতাচি কনস্ট্রাকশন মেশিনারী কোম্পানি প্রাইভেট লিমিটেড টাটা মোটরস এবং জাপানের হিতাচি কনস্ট্রাকশন মেশিনারীর মধ্যে ভারত-ভিত্তিক একটি যৌথ উদ্যোগ। এটি পূর্বে টেলকো কনস্ট্রাকশন মেশিনারী কোম্পানি লিমিটেড নামে পরিচিত ছিল। ২০০৭ সালে খনন যন্ত্র নির্মাণ বিভাগের অর্ধেকেরও বেশি বাজার সংস্থাটির হাতে ছিল। তখন থেকে কোমাৎসু এবং ভলভো বাজারের শেয়ার অর্জন করছে, তারই সঙ্গে হিতাচি খনন যন্ত্র বাজারের ৩০-৪০% প্রতিনিধিত্ব করে। সংস্থার বাণিজ্যিক দপ্তর বেঙ্গালুরুতে অবস্থিত এবং জামশেদপুর, ধরওয়াদ ও খড়গপুরের তিনটি উৎপাদন কেন্দ্র রয়েছে। স্পেনে সার্ভিলেম এসএ এবং লেবারোও নামে দুটি অধীনস্থ কোম্পানী রয়েছে সংস্থাটির। সংস্থার বার্ষিক আয় ₹২৩০০ কোটি টাকা। এটি ভারতের নির্মাণ শিল্পের বাজারের প্রধান সংস্থার মধ্যে একটি। ১৯৬১ সালে কোম্পানিটি টাটা ইঞ্জিনিয়ারিং এন্ড লোকোমোটিভ কোম্পানি নামে তার জামশেদপুর কেন্দ্রের থেকে নির্মাণ সরঞ্জাম উৎপাদন শুরু করে, যা বর্তমানে টাটা মোটরস নামে পরিচিত। ১৯৮৪ সালে, এটি হাইড্রলিক এক্সকাভেটরস তৈরির জন্য হিটাচি কনস্ট্রাকশন মেশিনারী সংস্থার সঙ্গে প্রযুক্তিগত সহযোগিতার চুক্তি করে। ২০০০ সালে এইচসিএম জেভি'তে ২০% শেয়ার অর্জন করেছিল, যা ২০০৫ সালে ৪০% বৃদ্ধি পায় এবং বর্তমানে ৬০% এ দাঁড়িয়েছে। [তথ্যসূত্র প্রয়োজন] কোম্পানি ভারতে একক ব্র্যান্ডের মধ্যে সর্বাধিক হাইড্রোলিক এক্সকাভেটর সরবরাহ করে। [তথ্যসূত্র প্রয়োজন] বর্তমানে জামশেদপুর (ঝাড়খণ্ড), খড়গপুর (পশ্চিমবঙ্গ) এবং ধরওয়াদ (কর্ণাটক)-এ উৎপাদন কারখানা রয়েছে। [তথ্যসূত্র প্রয়োজন] নিম্নলিখিত পণ্য নির্মাণে টিএইচসিএম-এর উপস্থিতি আছে - এক্সকাভেটরস হুইল লোয়াডর্স এক্সকাভেটর লোয়াডর্স সয়েল কম্প্যাক্টর ট্রানজিট মিক্সার ড্রাম্পট্রাক ( ইউক্লিড ট্রাক ) মেকানিকাল ক্রেন মোটর-গার্ডার রিয়েছ স্টেকের হাইড্রোলিক ক্রেন টাটা হিটাচি নির্মাণ যন্ত্রপাতি কোং লি "Tata Hitachi to roll out 100 ton dumper by 2016"। IANS। news.biharprabha.com। সংগ্রহের তারিখ ৩০ মে ২০১৪।  IBEF presentation, Pages 28, 29 "Archived copy"। ২০০৭-১০-০৬ তারিখে মূল থেকে আর্কাইভ করা। সংগ্রহের তারিখ ২০১১-০৪-১৫।
সময় নিয়ন্ত্রণ

সময় নিয়ন্ত্রণ বা টাইম কন্ট্রোল দাবা খেলায় একটি গুরুত্তপূর্ণ বিষয়। তবে যেকোন বোর্ড গেইম, যেখানে ২ জন খেলোয়াড় খেলে থাকেন, সেখানেই টাইম কন্ট্রোল বা সময় নিয়ন্ত্রণের ব্যাপারটি থাকে। টাইম কন্ট্রোল সাধারণত গেইম ক্লক, এমন এক প্রকারের ঘড়ি যা বোর্ড গেমের জন্য নির্মিত, এর মাধ্যমে নিয়ন্ত্রিত হয়ে থাকে। এক এক ধরনের খেলায় সময় নিয়ন্ত্রণের ব্যাপারটা একেক ভাবে প্রযোজ্য হয়ে থাকে। টুর্নামেন্টের ধরন এবং ফর্মেট অনুযায়ী এর ভিন্নতা পরিলক্ষন করে যায়। ফিদে রেটিং-এ এর গুরুত্ত সর্বাধিক। উভয় পক্ষের খেলোয়াড় সাধারণত প্রথম ৪০ চালের জন্য ৯০ মিনিট করে পেয়ে থাকেন। এই সময় নিয়ন্ত্রণ বা টাইম কন্ট্রোলে পৌছালে, প্রত্যেক খেলোয়াড় পরবর্তী ২০ চাল (প্রত্যেকে) এর জন্য ৫০ মিনিট পেয়ে থাকেন। এর পরও খেলা অমিমাংসিত থাকলে, প্রত্যেক খেলোয়াড় খেলাটা শেষ করার জন্য ১৫ মিনিট করে পেয়ে থাকেন। যার সময় আগে শেষ হয়ে যাবে, সে পরাজিত বলে গণ্য হয়। এই ধাঁচের খেলা শুধুমাত্র ডিভাইসে (কম্পিউটার, মোবাইল ফোন, ট্যাবলেট ইত্যাদি) খেলা সম্ভব। প্রত্যেক খেলোয়াড় ১০ সেকেন্ড করে সময় পেয়ে থাকেন এবং যার সময় তারাতাড়ি শেষ হয়, সে পরাজিত বলে গণ্য হবে। লি-চেস, চেস-২৪ এর মত ওয়েবসাইটগুলোতে এই ধরনের ফর্মেটের টুর্নামেন্ট হয়ে থাকে। ৩০ সেকেন্ডের কম (প্রত্যেকে) সময়ের দাবাকে সাধারণত হাইপার বুলেট বলা হয়। এই ধাঁচের খেলা শুধুমাত্র ডিভাইসে (কম্পিউটার, মোবাইল ফোন, ট্যাবলেট ইত্যাদি) খেলা সম্ভব। ৩ মিনিট বা এর কম সময়ের (প্রত্যেকে) খেলাগুলো এই ফর্মেটের মধ্যে পড়ে। এতে সময় প্রবৃদ্ধিকরণ (টাইম ইনক্রিমেন্ট) থাকতেও পারে, আবার নাও ধাকতে পারে। তবে সাধারণতে ২ মিনিটের খেলায় প্রত্যেক চালের জন্য ১ সেকেন্ড করে, ৩ মিনিটের খেলায় ২ সেকেন্ড করে দেখা যায়। ১০ মিনিট বা এর কম সময়ের (প্রত্যেকে) খেলাগুলো এই ফর্মেটের মধ্যে পড়ে। এতে সময় প্রবৃদ্ধিকরণ (টাইম ইনক্রিমেন্ট) থাকতেও পারে, আবার নাও ধাকতে পারে। ৬০ মিনিট বা এর কম সময়ের (প্রত্যেকে) খেলাগুলো এই ফর্মেটের মধ্যে পড়ে। এতে সময় প্রবৃদ্ধিকরণ (টাইম ইনক্রিমেন্ট) থাকতেও পারে, আবার নাও ধাকতে পারে।
কম্পিউটার-এইডেড ডিজাইন

কম্পিউটার-এইডেড ডিজাইন (ক্যাড) হল বিভিন্ন নকশা প্রণয়ন, সম্পাদনা, বিশ্লেষণের কাজে ব্যবহৃত একক সফটওয়্যার বা সফটওয়্যারের সমষ্টি। এছাড়া ক্যাড সফটওয়্যার দ্বারা একজন নকশাকার তার কৃত নকশার মানোন্নয়ন ও একের অধিক নকশাকারের সাথে যোগাযোগের মাধ্যমে তার কাজে গতিশীলতা আনয়নে সক্ষমতা অর্জন করতে পারেন। একটি ক্যাড সফটওয়্যার সাধারণত ইলেকট্রনিক ফাইল তৈরি করতে পারে, যা সরাসরি মুদ্রণ বা বিভিন্ন উৎপাদন প্রক্রিয়ায় ব্যবহার করা যায়। একটি ক্যাড সফটওয়্যারের মাধেমে দ্বিমাত্রিক ও ত্রিমাত্রিক উভয় প্রকার নকশাই প্রণয়ন সম্ভব। বর্তমান তথ্যপ্রযুক্তির জামানায় ক্যাডের মাধ্যমে সরাসরি ত্রিমাত্রিক মুদ্রণ করা সম্ভব হচ্ছে যা উৎপাদন ব্যবস্থায় এক নবদিগন্তের সূচনা করেছে। Narayan, K. Lalit (২০০৮)। Computer Aided Design and Manufacturing। New Delhi: Prentice Hall of India। পৃষ্ঠা 3। আইএসবিএন 978-8120333420।  Narayan, K. Lalit (২০০৮)। Computer Aided Design and Manufacturing। New Delhi: Prentice Hall of India। পৃষ্ঠা 4। আইএসবিএন 978-8120333420।
আ বিল অব ডিভোর্সমেন্ট (১৯৩২-এর চলচ্চিত্র)

আ বিল অব ডিভোর্সমেন্ট (ইংরেজি: A Bill of Divorcement, অনুবাদ 'তালাকের আইন') হল জর্জ কিউকার পরিচালিত ১৯৩২ সালের মার্কিন কোড-পূর্ববর্তী চলচ্চিত্র। এতে শ্রেষ্ঠাংশে অভিনয় করেছেন জন ব্যারিমোর ও ক্যাথরিন হেপবার্ন। এটি ছিল হেপবার্নের অভিষেক চলচ্চিত্র। ক্লেমেন্স ডেনের একই নামের ব্রিটিশ নাটকটি মূলত ১৯২০-এর দশকের শুরুতে ব্রিটেনে নারীদের তার স্বামীকে তালাক দেওয়ার আইন পাসের বাতুলতার প্রতিক্রিয়া হিসেবে রচিত। এটি এই নাটকের দ্বিতীয় চলচ্চিত্র উপযোগকরণ, পূর্বে এই নাটক অবলম্বনে ১৯২২ সালে ব্রিটিশ নির্বাক চলচ্চিত্র আ বিল অব ডিভোর্সমেন্ট নির্মিত হয়েছিল। ১৯৪০ সালে এই চলচ্চিত্র অবলম্বনে একই নামের অপর একটি চলচ্চিত্র নির্মিত হয়। জন ব্যারিমোর - হিলার ফেয়ারফিল্ড বিলি বার্ক - মেগ ফেয়ারফিল্ড ক্যাথরিন হেপবার্ন - সিডনি ফেয়ারফিল্ড ডেভিড ম্যানার্স - কিট হামফ্রিস পল ক্যাভানাঘ - গ্রে মেরেডিথ হেনরি স্টিভেনসন - ডক্টর অ্যালিয়ট গেইল এভার্স - ব্যাসেট এলিজাবেথ প্যাটারসন - হেস্টার ফেয়ারফিল্ড চলচ্চিত্রটির প্রযোজক ডেভিড ও. সেলৎসনিক ও পরিচালক জর্জ কিউকারের মধ্যে হেপবার্নকে প্রধান চরিত্রে নেওয়ার ব্যাপারে মতানৈক্য দেখা দিয়েছিল। কিউকার হেপবার্নের পর্দা পরীক্ষণ গ্রহণ করেছিলেন এবং ২৪ বছর বয়সী এই অভিনেত্রীর কাজে মুগ্ধ হয়েছিলেন, কিন্তু সেলৎসনিক তার চাহনীর ধরন অপছন্দ করেন ও দর্শক তাকে গ্রহণ করবে না বলে ধারণা করেন। তবুও কিউকার তাকে এই কাজের সুযোগ দেন, যা তাদের দুজনের দীর্ঘকাল ব্যাপী পেশাদার ও ব্যক্তিগত সম্পর্কের ভিত্তি গড়ে দেয়। দ্য হলিউড রিপোর্টার হেপবার্নকে "চলচ্চিত্রের দিগন্তে নতুন তারকা" বলে ঘোষণা দেয়। জুয়েল, রিচার্ড (১৯৯৪)। 'RKO Film Grosses: 1931-1951'। হিস্টোরিক জার্নাল অব রেডিও অ্যান্ড টেলিভিশন। খণ্ড ১৪, সংখ্যা ১, পৃষ্ঠা ৩৯। "A Bill of Divorcement"। ভ্যারাইটি (ইংরেজি ভাষায়)। ১ জানুয়ারি ১৯৪০। সংগ্রহের তারিখ ২৪ জুন ২০১৯।  চলচ্চিত্র প্রবেশদ্বার ইন্টারনেট মুভি ডেটাবেজে আ বিল অব ডিভোর্সমেন্ট (ইংরেজি) বক্স অফিস মোজোতে আ বিল অব ডিভোর্সমেন্ট (ইংরেজি) রটেন টম্যাটোসে আ বিল অব ডিভোর্সমেন্ট (ইংরেজি)
হ্যরি পটার: উইজার্ডস ইউনাইট

হ্যরি পর্টার: উইজার্ডস ইউনাইট গেমটি অ্যান্ড্রয়েড ও আইওএস প্লাটফর্মে বিনামূল্যে খেলা যায়। এটা মূলত অগমেন্টেড রিয়ালিটি বা পরাবাস্তবিক গেম, যা বিভিন্ন স্থানে গিয়ে গিয়ে খেলতে হয়। গেমটি ওয়ার্নার ব্রাদার্স গেমস, স্যান ফ্রান্সিস্কো এবং নায়ান্টিকের যৌথ প্রযোজনায় বানানো এবং সংস্করণ করে হয়েছে। এপ্রিল ২০১৯ সালে এই গেমের বেটা ভার্সন সর্বপ্রথম নিউজিল্যন্ডে ছাড়া হয় এবং মে ২০১৯-এ অস্ট্রেলিয়ায় বেটা রিলিজ পায়। পরবর্তীতে, ২১ জুন ২০১৯ তারিখে সারা বিশ্বে সবার জন্য উন্মুক্ত করে দেওয়া হয়।
আর্মড ফোর্সেস মেডিকেল ইনস্টিটিউট

আর্মড ফোর্সেস মেডিকেল ইনস্টিটিউট (এএফএমআই) হচ্ছে বাংলাদেশ সেনাবাহিনীর মেডিকেল কোরের সদস্যদের জন্য একটি শিক্ষা প্রতিষ্ঠান। ১৯৭৬ সালের ২ জানুয়ারি এটি তৈরি হয়। এটা তৈরি করার উদ্দেশ্য ছিলো মেডিকেল কোরের অফিসার এবং অন্যান্য সদস্য (সৈনিক/এনসিও) দের প্রশিক্ষণ দেওয়া, এছাড়া এটা সেনাবাহিনীর নার্সদেরও প্রশিক্ষণ দেয়। "Armed Forces Medical Institute"। Bangladesh Army। ২০১৪-১০-০৩ তারিখে মূল থেকে আর্কাইভ করা।  "University of Professionals inaugurated"। The Daily Star (ইংরেজি ভাষায়)। ২০০৮-১০-১৭। সংগ্রহের তারিখ ২০১৭-১২-১৫।
গোলাম মোহাম্মদ সিরাজ

গোলাম মোহাম্মদ সিরাজ (জন্ম: ১৫ জানুয়ারি ১৯৫০) একজন বাংলাদেশি জাতীয়তাবাদী দলের রাজনীতিবিদ। সিরাজ বগুড়া-৫ আসন থেকে বাংলাদেশ জাতীয়তাবাদী দলের (বিএনপি) মনোনয়নে পঞ্চম, ষষ্ঠ ও সপ্তম জাতীয় সংসদের সদস্য নির্বাচিত হয়েছিলেন। ২০১৯ সালে অনুষ্ঠিত উপ-নির্বাচনে বগুড়া-৬ আসন থেকে পুনরায় বিএনপির মনোনয়নে জয় লাভ করেন। সিরাজ বগুড়া বিএনপির জেলা শাখার আহবায়কের দায়িত্ব পালন করছেন। তিনি বাংলাদেশে ২৭ ফেব্রুয়ারি ১৯৯১ সালে অনুষ্ঠিত পঞ্চম, ১৫ ফেব্রুয়ারি ১৯৯৬ সালে অনুষ্ঠিত ষষ্ঠ এবং একই বছর ১২ জুন অনুষ্ঠিত সপ্তম জাতীয় সংসদ নির্বাচনে বিএনপির প্রার্থী হিসেবে সংসদ সদস্য নির্বাচিত হন। তবে তিনি দশম জাতীয় সংসদ নির্বাচনে একই আসন থেকে নির্বাচন করে পরাজিত হন। ২০১৮ সালে একাদশ জাতীয় সংসদ নির্বাচনে বিএনপির মনোনয়নে বগুড়া-৬ আসন থেকে সংসদ সদস্য নির্বাচিত হন বিএনপির মহাসচিব মীর্জা ফখরুল ইসলাম আলমগীর। তবে, নির্ধারিত সময়ে তিনি সংসদ সদস্য হিসেবে শপথ গ্রহণ না করায় বগুড়া-৬ আসনটি শুন্য ঘোষণা করা হয়। পরবর্তীতে ২৪ জুন ২০১৯ সালে এ আসনে উপনির্বাচন অনুষ্ঠিত হয়। উপনির্বাচনে বিএনপির প্রার্থী হিসেবে সিরাজ জয়লাভ করেন। তিনি এসআর গ্রুপের প্রতিষ্ঠাতা ও চেয়ারম্যানের দায়িত্ব পালন করছেন। ১০ ডিসেম্বর ২০২২ সালে রাজধানী ঢাকার গোলাপবাগ মাঠে বিএনপির বিভাগীয় গণসমাবেশ থেকে বাংলাদেশ জাতীয়তাবাদী দলের তিনি সহ ৭ জন এমপি জাতীয় সংসদ থেকে পদত্যাগের ঘোষণা দেন। একাদশ জাতীয় সংসদ নির্বাচন, ২০১৮ একাদশ জাতীয় সংসদ সদস্যদের তালিকা "কুলখানি"। দ্য ডেইলি স্টার। সংগ্রহের তারিখ ২৫ জুন ২০১৯।  "ফখরুলের ছেড়ে দেওয়া বগুড়া-৬ এ সিরাজ জয়ী"। প্রথম আলো। সংগ্রহের তারিখ ২৪ জুন ২০১৯।  "ফখরুলের আসনে জি এম সিরাজ"। প্রথম আলো। সংগ্রহের তারিখ ২৪ জুন ২০১৯।  "পদত্যাগের ঘোষণা দিলেন বিএনপি যে সাত এমপি"। দৈনিক ইত্তেফাক। সংগ্রহের তারিখ ২০২২-১২-১০।  "রাজনীতি: স্পিকারের কাছে পদত্যাগপত্র দিয়েছেন বিএনপির এমপিরা, ৫ জনের আসন শূন্য ঘোষণা"। বিবিসি বাংলা। ২০২২-১২-১১। সংগ্রহের তারিখ ২০২২-১২-১১।  একাদশ জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ২০২০-০৪-১৮ তারিখে - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।
দণ্ডবিধি, ১৮৬০

দণ্ডবিধি, ১৮৬০ আইনটি বাংলাদেশে ফৌজদারী অপরাধ সংক্রান্তীয় দণ্ড দান করার জন্য প্রধান আইন। ১৮৫৭ সালের সিপাহী বিদ্রোহের পর, ব্রিটিশ রাজ সমগ্র ভারতবর্ষকে সরাসরি আওতায় নিয়ে আসে এবং বেশ কিছু আইন প্রণয়ন করে। এই আইনটি তাদের মধ্যে অন্যতম। ব্রিটিশ রাজ, এই আইনটিকে দক্ষিণ-পূর্ব এশিয়া; বাংলাদেশ, সিঙ্গাপুর, শ্রীলঙ্কা, মালয়শিয়া, ভারত ও পাকিস্তানে এর কার্যকারীতা ঘটায়। এই আইনটির খসড়ার কাজ ১৮৩৪ সালে শুরু হয়, যা ব্রিটিশ ভারতের প্রথম আইন কমিশন আরম্ভ করে, যার নেতৃত্ব দেন থমাস ব্যাবিংটন মেকল; যেটা তৎকালীন সময় বাংলার গভর্নরের আওতায় ছিল। খসড়াকালীন সময়ে বেশ কিছু সেই সময়ের প্রচলিত আইনের প্রভাব যেমন নেপোলিয়নীয় আইন, লুয়িজিয়ানা দেওয়ানী আইনের মত আইনগুলো অন্যতম। ১৯৪৭ সালের ভারত বিভক্ত হওয়ার পর, ভারত ও পাকিস্তান, এই আইনটি সরাসরি গ্রহণ করে নেয়। পরবর্তীতে, ১৯৭১ সালে স্বাধীনতা যুদ্ধে জয়লাভ করে বাংলাদেশ স্বাধীন হওয়ার পর, স্বাধীন হওয়ার পূর্বে প্রচলিত অধিকাংশ আইনই সরাসরি গ্রহণ করে নেয়, এবং তার মধ্যে দণ্ডবিধি, ১৮৬০ অন্যতম। সর্বশেষ ২০০৪ সালে সংসদে এই আইনটির গৌণ পরিবর্তন (মাশুল বাড়নো ও অন্যান্য) আনা হয়। দণ্ডবিধি, ১৮৬০ আইনটিতে মোট ৫১১ টি ধারা রয়েছে, যা ২৩ টি অধ্যায়ে বিভক্ত হয়েছে। "ফৌজদারি দন্ডবিধি - বাংলাপিডিয়া"। bn.banglapedia.org। সংগ্রহের তারিখ ২০২০-১০-১১।  "The Penal Code, 1860"। bdlaws.minlaw.gov.bd। সংগ্রহের তারিখ ২০২০-১০-১১।
জাস্টিস লিগ (চলচ্চিত্র)

জাস্টিস লিগ (ইংরেজি: Justice League) হলো একটি মার্কিন সুপারহিরো চলচ্চিত্র যা ডিসি কমিক্সের একই নামের সুপারহিরোর দল এর উপর ভিত্তি করে নির্মিত এবং ওয়ার্নার ব্রস. পিকচার্স দ্বারা পরিবেশিত। এটি হলো ২০১৬ সালের ব্যাটম্যান ভার্সেস সুপারম্যান: ডন অব জাস্টিস দ্বারা অনুসরণিত এবং ডিসি এক্সটেন্ডেড ইউনিভার্স এর পঞ্চম চলচ্চিত্র। চলচ্চিত্রটি জ্যাক স্নাইডার দ্বারা পরিচালিত, যার পাশাপাশি ক্রিস টেরিও ও জশ উইডন দ্বারা লিখিত। চলচ্চিত্রটিতে আরো রয়েছে একটি সমগ্র অভিনয়শিল্পীর দল যাতে বেন অ্যাফ্লেক, হেনরি কেভিল, গাল গাদোত, এজরা মিলার, জেসন মোমোয়া, রে ফিসার, অ্যামি অ্যাডামস, জেরেমি আয়রন্স, ডায়ান লেন, কনি নিয়েলসন এবং জে. কে. সিমন্স। চলচ্চিত্রে সুপারম্যান এর মৃত্যুর পর, স্টেফেনউল্ফ ও তার প্যারাডিমনের বাহিনীর বিপর্যয়মূলক হুমকি থেকে পৃথিবীকে বাঁচানোর জন্য ব্যাটম্যান ও ওয়ান্ডার ওম্যান দ্য ফ্ল্যাস, অ্যাকোয়াম্যান এবং সাইবর্গকে দলবদ্ধ করে। In home release, RatPac-Dune Entertainment was replaced with Access Entertainment (RatPac's current owner), following the rape and sexual harassment allegations against RatPac-Dune's CEO, Brett Ratner. Chapman, Tom (ফেব্রুয়ারি ১৩, ২০১৮)। "Justice League: Brett Ratner Credit Replaced For Home Video"। Screen Rant। মে ২৩, ২০১৮ তারিখে মূল থেকে আর্কাইভ করা। সংগ্রহের তারিখ মে ২২, ২০১৮।  "Justice League [2-D]"। British Board of Film Classification। নভেম্বর ৭, ২০১৭। নভেম্বর ৯, ২০১৭ তারিখে মূল থেকে আর্কাইভ করা। সংগ্রহের তারিখ নভেম্বর ৯, ২০১৭।  "'Justice League': Warner Bros. CEO Reportedly Mandated a Runtime Under 2 Hours"। Collider। নভেম্বর ৬, ২০১৭। নভেম্বর ৮, ২০১৭ তারিখে মূল থেকে আর্কাইভ করা। সংগ্রহের তারিখ নভেম্বর ৯, ২০১৭।  "Justice League (2017)"। Box Office Mojo। নভেম্বর ১৯, ২০১৭ তারিখে মূল থেকে আর্কাইভ করা। সংগ্রহের তারিখ মার্চ ১৬, ২০১৮।  উইকিপিডিয়ার সহপ্রকল্পেজাস্টিস লিগ কমন্স হতে মিডিয়া উইকিউক্তি হতে উক্তিসমূহ উইকিউপাত্ত হতে উপাত্ত দাপ্তরিক ওয়েবসাইট ইন্টারনেট মুভি ডেটাবেজে জাস্টিস লিগ (ইংরেজি) বক্স অফিস মোজোতে জাস্টিস লিগ (ইংরেজি) রটেন টম্যাটোসে জাস্টিস লিগ (ইংরেজি) মেটাক্রিটিকে জাস্টিস লিগ (ইংরেজি) অলমুভিতে জাস্টিস লিগ (ইংরেজি)
এ.টি.এম. জাফর আলম

এ.টি.এম. জাফর আলম (৫ মে ১৯৪৭ - ২৫ মার্চ ১৯৭১) ছিলেন বাংলাদেশের একজন প্রখ্যাত ছাত্র নেতা। মুক্তিযুদ্ধে অনন্য সাধারণ অবদানের জন্য ২০১৯ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়। জাফর আলমের রাজনীতির সূচনা বিদ্যালয়ে অধ্যয়নরত থাকাকালেই। মহেশখালী উচ্চ বিদ্যালয়ে পড়াশোনার সময়েই ছাত্রলীগের রাজনীতিতে জড়িয়ে পড়েন। পরবর্তীতে চট্টগ্রাম কলেজে অধ্যয়নকালে চট্টগ্রাম কলেজ ছাত্রলীগের দপ্তর সম্পাদক নির্বাচিত হন তিনি। তিনি পূর্ব পাকিস্তান ছাত্রলীগের কেন্দ্রীয় কমিটির সাহিত্য সম্পাদক এবং ঢাকা বিশ্ববিদ্যালয়ের ইকবাল হল ছাত্রলীগের সাধারণ সম্পাদক (১৯৬৯) ও পরবর্তীতে সভাপতি (১৯৭১) নির্বাচিত হন। ঢাবি ইকবাল হল ছাত্র সংসদের নির্বাচিত সাহিত্য সম্পাদকের দায়িত্ব পালনকালে তাঁর সম্পাদনায় প্রকাশিত হয় ইকবাল হল বার্ষিকী 'কষ্টিপাথর'। তিনি ১৯৭০ সালে ছাত্রলীগের কেন্দ্রীয় কমিটির সদস্য হিসেবে স্বাধীন বাংলা সংগ্রাম পরিষদের সদস্যও নির্বাচিত হন। শহিদ এটিএম জাফর আলম সিএসপি ১৯৪৭ সালের ৫ মে তৎকালীন ব্রিটিশ ভারতের বেঙ্গল প্রেসিডেন্সীর (বর্তমানঃ বাংলাদেশ) কক্সবাজার জেলাধীন উখিয়া উপজেলার হলদিয়া পালং ইউনিয়নের রুমখাঁ পালং গ্রামের মাতব্বর পাড়ায় জন্মগ্রহণ করেন। পিতা সৈয়দ হোছাইন ছিলেন একজন স্কুল শিক্ষক ও মাতা আলমাস খাতুন একজন গৃহিণী। আট ভাই ও এক বোনের মধ্যে তিনি প্রথম। তাঁর কনিষ্ঠ ভাই মোহাম্মদ শফিউল আলম বিশ্বব্যাংকের বিকল্প নির্বাহী পরিচালক [১] ও বাংলাদেশের ২১তম মন্ত্রিপরিষদ সচিব [২]। তাঁর আরেক ভাই অধ্যক্ষ মোহাম্মদ শাহ আলম জনপ্রতিনিধি হিসেবে স্থানীয় সরকারের গুরুত্বপূর্ণ অঙ্গ ইউনিয়ন পরিষদের চেয়ারম্যান পদে দায়িত্ব পালন করেন। তাঁর একমাত্র ও সর্বকনিষ্ঠ বোন রাবেয়া বেগম। তাঁর ভ্রাতুষ্পুত্র মুহাম্মদ জাহাঙ্গীর আলম ২০১৯ সালে উখিয়া উপজেলা পরিষদ নির্বাচনে বিপুল ভোটে ভাইস চেয়ারম্যান পদে জয়লাভ করেন। এ.টি.এম. জাফর আলম মহেশখালী উচ্চ বিদ্যালয় হতে মাধ্যমিক ও চট্টগ্রাম কলেজ হতে উচ্চ মাধ্যমিক পরীক্ষায় কৃতিত্বের সঙ্গে উত্তীর্ণ হন। পরবর্তীতে প্রাচ্যের অক্সফোর্ড হিসেবে খ্যাত ঢাকা বিশ্ববিদ্যালয়ে মৃত্তিকাবিজ্ঞান বিভাগে ভর্তি হন। সেখান হতে ১ম বিভাগ পেয়ে সফলতার সাথে স্নাতক সম্পন্ন করেন। শিক্ষাজীবন সমাপান্তে তিনি তৎকালীন পাকিস্তান সিভিল সার্ভিস (সিএসপি) পরীক্ষায় উত্তীর্ণ হন ও নোয়াখালীর এসডিও হিসাবে নিয়োগ লাভ করেন। স্বাধীনতা যুদ্ধ শুরু হওয়ার অল্প কিছুকাল পরই সিএসপি কর্মকর্তা হিসাবে সরকারি চাকুরিতে তার যোগদানের কথা ছিলো। বাংলাদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৯ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা। "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। সংগ্রহের তারিখ ২৫ জুন ২০১৯।  "কক্সবাজারের কৃতি সন্তান শহীদ এ টি এম জাফর আলম "স্বাধীনতা পদক ২০১৯" এর জন্য মনোনীত"। সন্দেশ২৪ ডটকম অনলাইন। সংগ্রহের তারিখ ২৫ জুন ২০১৯। [স্থায়ীভাবে অকার্যকর সংযোগ] "শহীদ এ টি এম জাফরের নামে কক্সবাজারে শিক্ষাপ্রতিষ্ঠান"। কালেরকন্ঠ অনলাইন। ২৩ সেপ্টেম্বর ২০১৮। সংগ্রহের তারিখ ২৫ জুন ২০১৯।  "স্বাধীনতা পদকের অর্থমূল্য বাড়ছে"। কালেরকন্ঠ অনলাইন। ২ মার্চ ২০১৬। সংগ্রহের তারিখ ২৫ জুন ২০১৯।  "প্রধানমন্ত্রী শেখ হাসিনা স্বাধীনতা পদক-২০১৯ হস্তান্তর করেন..."। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ২৫ মার্চ ২০১৯। ২৪ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৫ জুন ২০১৯।
গ্রোভিও

গ্রোভিওরা (লাতিন - Grovii; স্পেনীয় - grovios) ছিল প্রাক-রোমান যুগে ইবেরীয় উপদ্বীপের পশ্চিম অংশে বর্তমান পর্তুগালের উত্তরাংশ ও বর্তমান স্পেনের গালিথিয়া অঞ্চলের অংশবিশেষে বসবাস করা এক প্রাচীন উপজাতি। এর মূলত মিনিও নদীর উপত্যকা ও মোহনা, থিয়েস দ্বীপপুঞ্জ, বাইয়োনা অঞ্চল ও রিয়া দে বিগো সংলগ্ন এলাকায় বসবাস করতো। এদের বসবাসের সীমানা আ গ্রোভা উচ্চভূমি পর্যন্ত বিস্তৃত ছিল বলে মনে করা হয়। বর্তমান উত্তর পশ্চিম স্পেনের পন্তেবেদ্রা প্রদেশের তুই অঞ্চল ছিল তাদের অন্যতম মূল কেন্দ্র। রোমানদের লেখাপত্রে কাস্তেলাম টাইডি নামে এর উল্লেখ পাওয়া যায়। ব্রোঞ্জ যুগ থেকেই এই অঞ্চলে মানুষের বসতি পরিলক্ষিত হয়। আলোইয়া ও আগিয়া পার্বত্য অঞ্চল, কাবেথা দে ফ্রাঙ্কোস ও তুই'এ এদের নির্মিত প্রাকারবেষ্টিত ধ্বংসাবশেষ বা কাস্ত্রো আবিষ্কৃত হয়েছে। প্রাচীন বিভিন্ন লেখাপত্রে, যেমন প্রখ্যাত রোমান ভৌগোলিক পম্পোনিয়াস মেলা, সাহিত্যিক, বিজ্ঞানী ও সৈনিক প্লিনি (বড়), রাজনীতিবিদ ও কবি সিলিকাস ইতালিকাস এবং টলেমির লেখাতেও এদের উল্লেখ পাওয়া যায়। পম্পোনিয়াস মেলা ও প্লিনির মতে এরা এদের আশেপাশে বসবাসকারী অন্যান্য উপজাতির ন্যায় কেল্টীয় ছিল না, বরং ছিল গ্রিক বংশোদ্ভূত। ট্রয় যুদ্ধখ্যাত গ্রিক বীর ডিওমিডিসের বংশধর বলেও এরা উল্লিখিত হয়েছে। এদের মূল উপাস্য দেবতা ছিল সম্ভবত তুরিয়াকাস (আইরিশ দেবতা টোর-এর সঙ্গে যার সম্পর্কের ইঙ্গিত পাওয়া যায়)। প্রাক-রোমীয় যুগের ইবেরীয় দ্বীপে বসবাসকারী বিভিন্ন উপজাতির মানচিত্র (দ্বিতীয় শতাব্দী) Flórez, Enrique: España Sagrada: Tomo XV: De la provincia antigua de Galicia y de su metrópoli, la Iglesia de Braga, 1759. Ed. Rafael Lazcano, Guadarrama, Madrid, 2004. P ' 54-7. ISBN - 84-86898-86-2 Lhuyd, Edward (1707). Archaeologia Britannica একেসো লিমিকো পর্তুগালের ইতিহাস
ওমান ক্রিকেট বোর্ড

ওমান ক্রিকেট বোর্ড, প্রচলিত ব্যবসায়িক অর্থে ওমান ক্রিকেট হিসাবে পরিচিত ওমান ক্রিকেট এর প্রশাসনিক কাঠামোর মূল। এর প্রধান কার্যালয় ওমানের রৌই অঞ্চলে অবস্থিত। ওমান ক্রিকেট বোর্ড হচ্ছে আন্তর্জাতিক ক্রিকেট কাউন্সিল (আইসিসি)'র ওমান প্রতিনিধি। যারা ২০০০ সন থেকে অধিভুক্ত সদস্য পদ ও জুলাই ২০‌১৪ থেকে সহযোগী সদস্য পদ বহন করে আসছে। ওমান ক্রিকেট এশিয়ান ক্রিকেট কাউন্সিল (এসিসি)'রও সদস্য। ওমান ক্রিকেটের প্রতিষ্ঠা হয় ১৯৭৯ সালে বোর্ডের প্রেসিডেন্ট কানাক্সী জি. খিমজি ও অন্যান্য প্রতিষ্ঠাতা সদস্যদের নিয়ে। সংস্থাটির প্রথম প্রধান পৃষ্ঠপোষক ছিলেন প্রয়াত শেখ সাঈদ আব্বাস বিন ফাইসাল। বর্তমানে ওমান ক্রিকেট আইসিসির ৩৮তম সহযোগী সদস্য দেশ এবং টুয়েন্টি২০তে রয়েছে আন্তর্জাতিক মর্যাদা। বর্তমান প্রধান পৃষ্ঠপোষক হিসাবে রয়েছেন শেখ সাঈদ হাইতাম বিন তারিক আল সাঈদ। ওমান ২০০০ সালে আইসিসির অধিভুক্ত সদস্য ও এসিসি'র সহযোগী সদস্য পদ লাভ করে। তাদের প্রথম আন্তর্জাতিক খেলার অভিষেক হয় ২০০২ এসিসি ট্রফিতে। বোর্ডের আওতাধীন রয়েছে পুরুষ জাতীয় দল, মহিলা জাতীয় দল, অনূর্ধ্ব ১৯, অনূর্ধ্ব-১৭, অনূর্ধ্ব ১৬ দল। ওমান ক্রিকেট বোর্ডের চেয়ারম্যান কানক খিমজিকে ওমান ক্রিকেটের উন্নয়নে তার লাইফটাইম সার্ভিসের জন্য আইসিসি পুরস্কার প্রদান করা হয় ২০১১ সালে। ওমানের ক্রিকেটের অভুতপূর্ব উন্নয়নের জন্য আইসিসি কর্তৃক স্বীকৃত ও প্রশংসিত হন। এছাড়া ওমান মহিলা দলের সাফল্যও বেড়ে চলছে। আগস্ট ২০১৬-এ ওমানকে এশিয়ান ক্রিকেট কাউন্সিল-এ নন-টেস্ট খেলুড়ে পূর্ণ সদস্য পদে উন্নীত করা হয়। বিশ্বক্রিকেট লীগ বিভাগ ২ এ খেলে পরপর ৩টি জয়ের ধারাবাহিকতার কারণে ২৪ জুন ২০১৯ তারিখে ওমানকে ওডিআই মর্যাদা প্রদান করা হয়। সংস্থাটি পরিচালনার জন্য রয়েছে এর উপযোগী বিভিন্ন কমিটি। "Our History"। Oman Cricket (ইংরেজি ভাষায়)। সংগ্রহের তারিখ ২০১৯-০৬-২৪।  "Oman Women's cricket team end UK Tour with huge win"। Times of Oman (English ভাষায়)। ২০১৯-০৫-২৭। সংগ্রহের তারিখ ২০১৯-০৬-২৪। উদ্ধৃতি শৈলী রক্ষণাবেক্ষণ: অচেনা ভাষা (link) "USA, Oman bag ODI status"। Cricbuzz (ইংরেজি ভাষায়)। সংগ্রহের তারিখ ২০১৯-০৬-২৪।  "Committees 2018/19"। Oman Cricket (ইংরেজি ভাষায়)। সংগ্রহের তারিখ ২০১৯-০৬-২৪। [স্থায়ীভাবে অকার্যকর সংযোগ] Official website Cricinfo-Oman
ড্রাসিনা

ড্রাসিনা বা Dracena একটি ঘরোয়া উদ্ভিদ। এর বৈজ্ঞানিক নামঃ Dracena Marginata. এটিকে মূলত বিভিন্ন উপকারের দরুন ঘরোয়া উদ্ভিদ হিসেবে ব্যবহার করা হয়। নাসার ঘরোয়া উদ্ভিদ নিয়ে গবেষণায় উঠে এসেছে যে ড্রাসিনা অন্যান্য ঘরোয়া উদ্ভিদের মধ্যে অন্যতম সেরা বায়ু নির্মলকারী একটি উদ্ভিদ। এছাড়াও ড্রাসিনা এলার্জি ও হাপানি সৃষ্টিকারী ক্ষতিকর বায়ু শোষণ করতে পারে। তাই বর্তমানে পশ্চিমা দেশ সমূহে বাসা বাড়ি, অফিস, প্রতিষ্ঠান স্কুলসমূহে ঘরোয়া উদ্ভিদ হিসেবে এটির ব্যবহার অনেক। নাসা কিছুদিন আগে উদ্ভিদ নিয়ে গবেষণা করে তাদের ট্রাইক্লোরোইথিলিন, ফর্মালডিহাইড, বেনজিন নামক কয়েকটি রাসায়নিক পদার্থ দূর করার সক্ষমতা জানতে। সেই গবেষণা প্রতিবেদন অনুযায়ী ড্রাসিনা বেশ কার্যকরীভাবে ঘরের অভ্যন্তরে সৃষ্টি রাসায়নিক উপাদান শোষণ করতে সক্ষম। ড্রাসিনার পাঁচটি পরিচিত জাতের মধ্যে অন্যতম হলঃ ড্রাসিনা মার্গিনাটা (Dracena Marginata) ড্রাসিনা কলোরামা(Dracena Colorama) রিফ্লেক্সা(Reflexa) জ্যানেট ক্রেইগ(Janet Craig) জ্যানেট ক্রেইগ কম্পেক্টা(Janet Craig Compacta) ড্রাসিনা স্যান্ডেরিয়ানা(Dracena Sanderina)
ভোলাগঞ্জ

ভোলাগঞ্জ সিলেটের একটি উল্লেখযোগ্য দর্শনীয় স্থান। এটি ঢালা নদীর তীরে অবস্থিত। ভোলাগঞ্জের ঢালা নদী দেশের সর্ববৃহত্তম পাথর কোয়ারির অঞ্চল। এখান থেকে ছাতক পর্যন্ত ১১ কিলোমিটার এলাকা নিয়ে দাঁড়িয়ে ভোলাগঞ্জ রোপওয়ে বা রজ্জুপথ। সিলেটের কোম্পানীগঞ্জ উপজেলার চমৎকার একটি গ্রাম ভোলাগঞ্জ। রোপওয়ে, পাথর কেয়ারী, নদী আর পাহাড়ে মিলে এই ভোলাগঞ্জ। সিলেট শহর থেকে ভোলাগঞ্জ এর দূরত্ব ৩৩ কিলোমিটার। ধলাই নদী বাংলাদেশ অংশে প্রবেশ করে দু’ভাগে বিভক্ত হয়ে প্লান্টের চারপাশ ঘুরে আবার একীভূত হয়েছে। কোম্পানীগঞ্জ উপজেলা সদরের কাছে ধলাই নদী মিলিত হয়েছে পিয়াইন নদীর সাথে। একশ একর আয়তনের রোপওয়েটি তাই পরিণত হয়েছে বিশেষ আকর্ষণীয় স্থানে। ভারতের তৎকালীন আসাম প্রদেশের রাজধানী শিলংয়ে একসময় লোকজন এ রাস্তা দিয়েই যাতায়াত করতেন। কালের পরিক্রমায় এখানে প্রতিষ্ঠিত হয়েছে রজ্জুপথ। নাম ভোলাগঞ্জ রোপওয়ে। দেশের সর্ববৃহৎ ভোলাগঞ্জ পাথর কোয়ারির অবস্থানও এ এলাকায়। রোপওয়ে, পাথর কোয়ারি আর পাহাড়ি মনোলোভা দৃশ্য অবলোকনে প্রতিদিনই পর্যটকদের আনাগোনা চলে। পৃথিবীর সর্বাধিক বৃষ্টিবহুল এলাকা চেরাপুঞ্জির অবস্থান ভারতের পাহাড়ী রাজ্য মেঘালয়ে। ধলাই নদীর উজানে এ রাজ্যের অবস্থান। খাসিয়া জৈন্তিয়া পাহাড় ঘেরা এ রাজ্যের দৃশ্য বড়ই মনোরম। ভোলাগঞ্জ রোপওয়ে এলাকায় অবস্থান করে পাহাড় টিলার মনোরম দৃশ্যাবলি অবলোকন করা যায়। বর্ষাকালে চেরাপুঞ্জির বৃষ্টির পানি ধলাই নদীতে পাহাড়ী ঢলের সৃষ্টি করে। গ্রীষ্মকালে অনেকে =ধলাই নদীকে মরা নদী হিসাবে অভিহিত করলেও বর্ষাকালে নদীটি ফুলে ফেঁপে উঠে। ধলাই নদীর মনোলোভা রূপ, সবুজ পাহাড় বন্দী এলাকা জুড়ে অজস্র সাদা পাথর, আকাশের নীল ছায়া রেখে যায় পাথরে জমে থাকা স্ফটিক জলে। দূরের পাহাড়গুলোর উপর মেঘের ছড়াছড়ি, সাথে একটা দুটো ঝর্ণার গড়িয়ে পড়া। নদীর টলমলে হাঁটু পানির তলায় বালুর গালিচা। চিক চিক করা রূপালী বালু আর ছোট বড় সাদা অসংখ্য পাথর মিলে এ যেন এক পাথরের রাজ্য। প্রকৃতির খেয়ালে গড়া নিখুঁত ছবির মত সুন্দর এই জায়গাটির নাম ভোলাগঞ্জ। ভোলাগঞ্জে রয়েছে একটি ল্যান্ড কাস্টমস স্টেশন। আমদানি রপ্তানি কার্যক্রম চলে এ স্টেশন দিয়ে। ভারত সীমান্তের জিরো লাইনের এই কাস্টমস স্টেশনে দাড়িয়ে অপারের সৌন্দর্য্য প্রত্যক্ষ করা যায়। কুলুমছড়া লালাখাল পাংতুমাই উৎমাছড়া "ভোলাগঞ্জ - সিলেট জেলা"। archive.is। ২০১৯-০৬-২৫। Archived from the original on ২০১৯-০৬-২৫। সংগ্রহের তারিখ ২০১৯-০৬-২৫। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "এই ঈদে সিলেট ভ্রমণ"। প্রথম আলো। সংগ্রহের তারিখ ২০১৯-০৬-২৫।  ডেস্ক, লাইফস্টাইল; ডটকম, বিডিনিউজ টোয়েন্টিফোর। "সাদা পাথরের দেশে"। bangla.bdnews24.com। ২০১৯-০৬-২৫ তারিখে মূল থেকে আর্কাইভ করা। সংগ্রহের তারিখ ২০১৯-০৬-২৫।  "সাদা পাথরের দেশে"। NTV Online। সংগ্রহের তারিখ ২০১৯-০৬-২৫।  "প্রিয় গন্তব্য: ভোলাগঞ্জ আর ধলাই নদীর অপরূপ সৌন্দর্য"। প্রিয়.কম (ইংরেজি ভাষায়)। ২০১৯-০৬-২৫ তারিখে মূল থেকে আর্কাইভ করা। সংগ্রহের তারিখ ২০১৯-০৬-২৫।  jugantor.com। "ঘুরে আসুন কোম্পানীগঞ্জ | ভ্রমণ | Jugantor"। jugantor.com। সংগ্রহের তারিখ ২০১৯-০৬-২৫।  উইকিমিডিয়া কমন্সে ভোলাগঞ্জ সংক্রান্ত মিডিয়া রয়েছে। উইকিভ্রমণে ভোলাগঞ্জ সম্পর্কিত ভ্রমণ নির্দেশিকা রয়েছে। ভোলাগঞ্জ ওয়েব্যাক মেশিনে আর্কাইভকৃত ২৫ জুন ২০১৯ তারিখে- বাংলাদেশ জাতীয় তথ্য বাতায়ন